Johanne Brun

Johanne Lovise Rebekka Brun (født 16. august 1882 i Asker, død 21. februar 1935 i Oslo) var en norsk skuespillerinne.

Familie 
Johanne Brun var datter av skuespiller Johannes Brun (1832-1890) og Georgine Dorthea (Thea) Schou (f. Middelthon, 1841–1908). Hun ble 4. september 1912 gift med lege Carl Christian Christensen (1882-1949), og benyttet dermed også slektsnavnet Brun-Christensen.

Liv og virke 
Før Johanne Brun etablerte seg som skuespiller for alvor, var fra sent i 1890-årene sommerstid komedieinstrutør og teaterdirektør for ferierende barn på Hankø.

Johanne Brun fikk sin offisielle debut på Nationaltheatret 1. mars 1903, som Ada i Hans Aanruds komedie Høit til Hest. Før dette hadde hun imidlertid besatt mindre roller ved teatret.

Hun var ansatt ved Nationaltheatret til 1909, og igjen fra 1914. Hun medvirket også ved Nationaltheatrets uroppførelse av Sverre Brandts Reisen til Julestjernen i 1924, i rollen som Petrine.

Roller i utvalg 
Madame de Vintemille i Madame Sans-Gêne av Victorien Sardou og Émile Moreau (Nationaltheatret, 1900) 
Ada i Hans Aanruds komedie Høit til Hest (Nationaltheatret, 1903).
Tjenestepiken Emma i Damen fra Ostende av Blumenthal & Kadelburg (Nationaltheatret, 1903)
Madam Rüder i Gamle Heidelberg av Wilhelm Meyer-Förster (Nationaltheatret, 1903)
Ane i Geografi og Kærlighed av Bjørnstjerne Bjørnson (Nationaltheatret, 1905)
Overhofmesterinden i Den lille uskikkelige Prinsesse av Gabriele Reuter (Nationaltheatret, 1905)
Kokkekonen i Ei Heimkome av Sigurd Eldegard (Nationaltheatret, 1907)
Anna i Når den ny vin blomstrer av Bjørnstjerne Bjørnson (Nationaltheatret, 1909)
Fru Hein i Paul Lange og Tora Parsberg av Bjørnstjerne Bjørnson (Nationaltheatret)
Petrine i Sverre Brandts Reisen til Julestjernen (Nationaltheatret, 1924)

Kilder

Referanser

Eksterne lenker 
 

Norske skuespillere
Skuespillere ved Nationaltheatret
Personer fra Asker kommune